recursal/SuperWikiNEXT-32B huggingface dataset:
**முதன்மை ஆய்வாளர்** (*Principal investigator*) என்பது பல நாடுகளில் சுயாதீனமான ஆய்வு நிதி வைத்திருப்பவர் மற்றும் ஆய்வு நிதிக்காக ஆய்வுத் திட்டத்திற்கான முன்னணி ஆராய்ச்சியாளரைக் குறிக்கிறது. பொதுவாக ஆய்வக ஆய்வு அல்லது மருத்துவ சோதனை போன்ற அறிவியல் ஆய்வுகளில் இத்தகை பதவி பயன்படுத்தப்படுகிறது. இந்த சொற்றொடர் பெரும்பாலும் "ஆய்வகத்தின் தலைவர்" அல்லது "ஆராய்ச்சி குழு தலைவர்" என்பதற்கு ஒத்த பொருளாகவும் பயன்படுத்தப்படுகிறது. அறிவியலில் வெளிப்பாடு பொதுவானது என்றாலும், இறுதி முடிவுகளை எடுக்கும் நபர் அல்லது நபர்களுக்கு இது பரவலாகப் பயன்படுத்தப்படுகிறது. இவரே கொடுக்கப்பட்ட ஆராய்ச்சி திட்டத்திற்கான நிதி மற்றும் செலவினங்களை மேற்பார்வையிடுபவர் ஆவார்.

ஒரு இணை ஆய்வாளர் ஆராய்ச்சி திட்டத்தின் மேலாண்மை மற்றும் தலைமைத்துவத்தில் முதன்மை ஆய்வாளருக்கு உதவி புரிபவர் ஆவார். முதன்மை ஆய்வாளருக்கு உதவ ஒன்றுக்கு மேற்பட்ட இணை ஆய்வாளர்கள் இருக்கலாம்.

கூட்டாட்சி நிதி
---------------

ஐக்கிய அமெரிக்காவின் தேசிய நலக் கழகம் அல்லது தேசிய அறிவியல் அறக்கட்டளை போன்ற ஆய்வு நிதியினை நல்கும் நிறுவனங்களைப் பொறுத்தமட்டில் நிதியளிக்கப்பட்ட திட்டத்தை முடிப்பதற்கும், ஆராய்ச்சி மற்றும் அறிக்கையிடலுக்கும் நேரடிப் பொறுப்பை ஏற்கும் நபர் முதன்மை ஆய்வாளர் ஆவார். சிறிய திட்டங்களைப் பொறுத்தவரையில் (1–5 நபர்களை உள்ளடக்கியது), முதன்மை ஆய்வாளர் இத்திட்டத்தினை உருவாக்கியவர் ஆவார். ஆனால் பெரிய ஆய்வுத் திட்டங்களைப் பொறுத்த வரையில் முதன்மை ஆய்வாளர் தலைமையில் ஒரு குழு மூலம் ஆய்வுத் திட்டம் தயாரிக்கப்படுகிறது.

மருத்துவ ஆய்வின் பின்னணியில், ஓர் முதன்மை ஆய்வாளர் என்பது தேசிய நலக் கழகம் அல்லது பிற நிதி நிறுவனங்களின் மானியங்களுடன் பணிபுரியும் ஒரு கல்வியாளராக இருக்கலாம் அல்லது புதிய மருந்துகளின் பாதுகாப்பு மற்றும் செயல்திறனைப் பரிசோதிப்பதில் பணிபுரியும் மருந்து நிறுவனத்தின் ஒப்பந்ததாரராக இருக்கலாம்.

2000ஆம் ஆண்டில் அமெரிக்க உயிரியல் மருத்துவ ஆராய்ச்சி மானியத்தில் 20,458 முதன்மை ஆய்வாளர்கள் இருந்தனர். 2013-ல் இந்த எண்ணிக்கை 21,511ஆக இருந்தது.

மேற்கோள்கள்
-----------

1. ↑  "NERC RESEARCH GRANTS AND FELLOWSHIPS HANDBOOK" (PDF). *UK Research and Innovation*. February 2021. 27 ஆகஸ்ட் 2021 அன்று மூலம் (PDF) பரணிடப்பட்டது. 27 August 2021 அன்று பார்க்கப்பட்டது.
2. ↑  Research Councils. "Joint Electronic Submissions Handbook: Co-Investigators". 4 May 2021 அன்று பார்க்கப்பட்டது.
3. ↑  See, for example, NSF Grant Policy Manual 210f 'Definitions: Principal Investigator'.
4. ↑  NIAID (NIH) 'Glossary of Funding and Policy Terms and Acronyms'
5. ↑  Couzin-Frankel, J (2014). "Chasing the money". *Science* **344** (6179): 24–5. doi:10.1126/science.344.6179.24. பப்மெட்:24700835. . 
[*தொடர்பிழந்த இணைப்பு*]

ஆதாரங்கள்
---------

* Casati, A. & Genet, C. (2014). "Principal Investigators as Scientific Entrepreneurs", *Journal of Technology Transfer*, 39 (1): 11–32
**திருவிழா ஜெயசங்கர்** (பிறப்பு: சனவரி 31, 1937) தென்னிந்தியாவைச் சேர்ந்த நாதசுவர இசைக் கலைஞர் ஆவார்.

ஆரம்ப கால வாழ்க்கை
------------------

ஜெயசங்கர் ஆரம்பத்தில் தனது தாத்தா திருவிழா சங்கு பணிக்கரிடம் நாதசுவர இசையினைக் கற்றார். பின்னர் தனது தந்தை திருவிழா ராகவ பணிக்கரிடம் பயிற்சி மேற்கொண்டு, அவருடன் இணைந்து மத்திய திருவாங்கூரின் கோயில்களில் நாதசுவரம் இசையினை வழங்கினார்.

தொழில் வாழ்க்கை
---------------

தவில் கலைஞர் வலயப்பட்டி சுப்பிரமணியத்துடன் இணைந்து இவர் நிகழ்த்திய இசை நிகழ்ச்சிகள், தென்னிந்தியா முழுவதும் பெரும் வரவேற்பினைப் பெற்றன. வெட்டிக்காவலா சசிகுமார், கரிப்பத் முருகதாஸ் ஆகியோர் ஜெயசங்கரின் குறிப்பிடத்தக்க மாணாக்கர் ஆவர்.

பெற்றுள்ள விருதுகளும் பட்டங்களும்
---------------------------------

* இசைப்பேரறிஞர் விருது, 1997. வழங்கியது: தமிழ் இசைச் சங்கம், சென்னை.
* சங்கீத நாடக அகாதமி விருது, 2013

மேற்கோள்கள்
-----------

1. ↑  Inimitable idiom
2. ↑  "இசைப்பேரறிஞர் பட்டம் வழங்கப் பெற்றவர்கள்". தமிழ் இசைச் சங்கம். 22 டிசம்பர் 2018. 2012-02-12 அன்று மூலம் பரணிடப்பட்டது. 22 டிசம்பர் 2018 அன்று பார்க்கப்பட்டது.
3. ↑  "Akademi Awardee". சங்கீத நாடக அகாதமி. 16 டிசம்பர் 2018. Archived from the original on 2018-03-16.. பார்த்த நாள்: 16 டிசம்பர் 2018.

உசாத்துணை
---------

* THIRUVIZHA JAYASANKAR பரணிடப்பட்டது 2014-04-29 at the வந்தவழி இயந்திரம்
**இராச்சிக் செயல்முறை** (*Raschig process*) என்பது ஐதராக்சிலமீனை உற்பத்தி செய்யப் பயன்படும் ஒரு வேதிச் செயல்முறையாகும். செருமன் நாட்டு வேதியியலாளர் பிரடெரிக் இராச்சிக் இம்முறையை உருவாக்கினார். இச்செயல்முறையின் முக்கியமான படிநிலைக்கு 1887 ஆம் ஆண்டிலேயே இராச்சிக் காப்புரிமை பெற்றார். ஐதராக்சிலமீன் டைசல்போனேட்டை நோக்கி நைத்திரைட்டுடன் பைசல்பைட்டு சேர்த்து ஒடுக்கி பின்னர் இதை ஐதராக்சிலமோனியம் சல்பேட்டாக நீராற்பகுப்பு செய்வது காப்புரிமை கோரிய அம்முக்கியமான வினையாகும். நைலான் 6 பலபடியை தயாரிக்க உதவும் முன்னோடிச் சேர்மமான கேப்ரோலாக்டம் சேர்மத்தை பேரளவில் தயாரிப்பதற்கே உற்பத்தி செய்யப்படும் ஐதராக்சிலமீன் சேர்மத்தின் பெரும்பகுதி பயன்படுத்தப்படுகிறது. 

வர்த்தக முறையில் பயன்படுத்தப்படும் இராச்சிக் செயல்முறை பின்வரும் படிநிலைகளைக் கொண்டுள்ளது:

* அமோனியம் கார்பனேட்டு கரைசல் தயாரித்துக் கொள்ளப்படுகிறது. இதற்காக அமோனியா, கார்பனீராக்சைடு, தண்ணீர் ஆகியவை வினைப்படுத்தப்படுகின்றன.
* அமோனியம் கார்பனேட்டுக் கரைசலுடன் நைட்ரசன் ஆக்சைடுகள் சேர்த்து ஒரு கார அமோனியம் நைத்திரைட்டு கரைசல் தயாரிக்கப்படுகிறது.
* அமோனியம் நைத்திரைட்டுடன் கந்தக டையாக்சைடைச் சேர்த்து ஐதராக்சிலமீன் டைசல்போனேட்டு உருவாக்கப்படுகிறது.
* ஐதராக்சிலமீன் டைசல்போனேட்டு பின்னர் நீராற்பகுக்கப்பட்டு ஐதராக்சிலமோனியம் சல்பேட்டாக மாற்றப்படுகிறது.

மேற்கோள்கள்
-----------

1. ↑  DE patent 41987, Friedrich Raschig, "Verfahren zur Darstellung der hydroxylamindisulfonsauren Alkalisalze und von Hydroxylamin aus letzteren.", issued 1887-01-22
2. 1 2   "Hydroxylamine". *Ullmann's Encyclopedia of Industrial Chemistry*. (2000). DOI:10.1002/14356007.a13\_527.
**திருவிழா மகாதேவர் கோயில்** (*Thiruvizha Sree Mahadeva Temple*) என்பது, கேரளத்தின், ஆலப்புழை மாவட்டம் திருவிழா என்ற ஊரில் அமைந்துள்ள ஒரு சிவன் கோயிலாகும் ஆகும். இது நீலகண்டப் பெருமானான சிவபெருமான் வாழும் தலமாகப் போற்றப்படுவதால் இத்தலத்து இறைவனை, **காலகண்டன்** என்று மலையாளத்தில் அழைக்கப்படுகிறார்.

இந்த கோயிலானது எர்ணாகுளத்திலிருந்து 40 கி.மீ தொலைவில் எர்ணாகுளம், செர்த்தலை சாலையில், திருவிழா தொடருந்து நிலையத்துக்கு அருகில் அமந்துள்ளது.

தலவரலாறு
--------

பழங்காலத்தில் இந்தக் கோயில் உள்ள பகுதியானது குளமாக இருந்தது. அந்தக் குளத்தில் ஆமைகள் வாழ்ந்து வந்தன. ஒரு சமயம் இந்த ஆமைகளை *உள்ளாடர்கள்* என்பவர்கள் ஈட்டிகளால் குத்தி வேட்டையாடியபோது, அந்தக் குளத்தில் குருதி பீறிட்டு நீர் செந்நிறமானது.

இதனையடுத்து மக்கள் இக்குளத்து நீரை இரைத்து வெளியேற்றி பார்த்தபோது, குளத்தின் நடுவில் சிவலிங்கம் தென்பட்டது. அந்த லிங்கத்திருமேனியில் இருந்துதான் குருதி வெளியேறுகிறது என்பதைக் கண்டனர். இதனை ஒரு முனிவர் வந்து பார்த்து, தன்னிடம் இருந்த சாம்பலால் அத்திருமேனியில் வைத்து அழுத்தி, குருதி வெளியேறுவதை நிறுத்தினார். அக்குளத்திலேயே ஒரு கோயிலை அமைக்க மக்களை முனிவர் கேட்டுக்கொண்டார். அதன்படியே அக்குளத்தை மணலால் நிரப்பி, சிறிய கோயிலை எழுப்பி வழிபடத்துவங்கினர்.

இதன்பின்னர் மனநிலை பாதிக்கப்பட்டவர் ஒருவர் இக்கோயிலில் தங்கி, சிவபெருமானை வழிபட்டு வந்தார். இவரைக் கண்டு பக்தர்கள் அஞ்சினர். இநிநலையில் கோயில் பக்தர் ஒருவரின் கனவில் வந்த இறைவன், மனநிலை பாதிக்கப்பட்டவரை அங்கேயே தங்க வைத்து, மறுநாள் கோயிலில் புதிதாக முளைக்கும் செடியிலிருந்து, இலைகளைப் பறித்துச் அதன் சாற்றில் பால் கலந்து பூசையில் வைத்துத் தரும்படி கூறினார். அவ்வாறே செய்ய அவரின் மனநிலை குணமடைந்தார் என தலவரலாறு கூறுகிறது.

கோயிலமைப்பு
-----------

இந்த கோயிலானது விசாலமான இடத்தோடு கேரள பாரம்பரிய கோயில் கட்டடக்கலையில் கட்டப்பட்ட கோயிலாக திருக்குளத்தோடு அமைந்துள்ளது. கருவறைக்குள் பள்ளமான இடத்தில் மகாதேவர், காலகண்டர் என்று அழைக்கப்படும் சிவபெருமான் உள்ளார். இந்த இடம் ஒரு காலத்தில் குளமாக இருந்ததால், மழைக்காலங்களில் கருவறை முழுவதும் நீரால் நிறைந்துவிடும். இறைவன் நீரில் மூழ்கி இருப்பார். அந்தச் சமயங்களில் உற்சவருக்கு மட்டுமே பூசைகள் நடைபெறுவது வழக்கம்.

வழிபாடும், பிரசாதமும்
---------------------

இப்பகுதியைச் சுற்றி கிடைக்கும் அபூர்வ மூலிகைச்சாற்றை, பசும்பாலில் கலந்து பந்தீரடி பூசையில் இறைவனுக்கு வைத்து வழிபடுகிறார்கள். இது நோயுற்றவர்களுக்கு பிரசாதமாகத் தரப்படுகிறது. நாள்தோறும் நண்பகலில் பால் பாயசத்தை இறைவனுக்குப் படைக்கிறார்கள். அப்போது அருகேயுள்ள கோயிலில் சிவனின் மகளாகக் கருதப்படும் கனிச்சு குளங்கரா தேவியை இங்கு எழுந்தருளச் செய்து, அவருக்கும் பால் பாயசம் படைத்து, பூசை செய்து, அதனை நோயுற்றவர்களுக்கும் தருவார்கள்.

ஒவ்வொராண்டும் மார்ச் மாதத்தில், இந்த கோவிலில் ஆர்ட்டு விழா நடக்கிறது. தனு மாதத்தில் (மார்கழி-நவம்பர்-டிசம்பர்) பத்து நாட்கள் திருவிழாவானது பத்து நாட்கள் நடதப்படுகிறது.

மேற்கோள்கள்
-----------

1. ↑  இந்து தமிழ், கட்டுரை, நீராலான இறைவன், பனையபுரம் அதியமான், 2020 சனவரி 2
2. ↑
**தேசிய மருந்தியல் கல்வி மற்றும் ஆராய்ச்சி நிறுவனம், ஐதராபாத்து** (*National Institute of Pharmaceutical Education and Research, Hyderabad*) என்பது இந்திய பொது மருந்து ஆராய்ச்சி பல்கலைக்கழகம் ஆகும். இந்தியாவின் தெலங்காணா மாநிலத்தின் தலைநகர் ஐதராபாத்தில் அமைந்துள்ள இந்நிறுவனம் இந்தியாவின் இரசாயனங்கள் மற்றும் உரங்கள் அமைச்சகத்தின் கீழ் உள்ள ஏழு பள்ளிகளில் ஒன்றாகும். இந்த நிறுவனம் மருந்து அறிவியலில் முதுநிலை மற்றும் முனைவர் பட்டங்களை வழங்குகிறது. தேசிய முக்கியத்துவம் வாய்ந்த நிறுவனமாக, இந்திய மருந்துத் துறையின் மனித வள மேம்பாட்டில் இது முக்கியப் பங்கு வகிக்கிறது.

இந்த நிறுவனம் ஐதராபாத்தில் பாலா நகரில் உள்ள இந்திய மருந்து மற்றும் மருந்து பொருட்கள் நிறுவனத்தின் ஆராய்ச்சி மேம்பாட்டுப் பிரிவு அமைந்திருந்த இடத்தில் அமைந்துள்ளது. இந்த நிறுவனங்களுக்கான மாணவர் சேர்க்கை கலந்தாய்வு தேசிய மருந்தியல் கல்வி மற்றும் ஆராய்ச்சி நிறுவனம், பஞ்சாப் மாநிலம் மொகாலியில் நடைபெறுகிறது.

இந்நிறுவனம் ஆந்திரப் பிரதேச மருத்துவ மண்டலத்துடன் இணைந்து மருத்துவ சாதனங்களை மேம்படுத்துவதில் சிறந்து விளங்குவதை ஊக்குவிக்கப் பாராட்டத்தக்க முயற்சியை எடுத்துள்ளது.

தரவரிசை
-------

2021ஆம் ஆண்டில் தேசிய நிறுவன தரவரிசை கட்டமைப்பு மருந்துப் படிப்புகளில் தேசிய மருந்தியல் கல்வி மற்றும் ஆராய்ச்சி நிறுவனம், ஐதராபாத்து 6 வது இடத்தைப் பிடித்துள்ளது.

படிப்புகள்
----------

தேசிய மருந்தியல் கல்வி மற்றும் ஆராய்ச்சி நிறுவனம், ஐதராபாத்து பின்வரும் படிப்புகளை வழங்குகிறது:

* முதுநிலை வணிக நிர்வாகங்மருந்தகம்
* மருத்துவ வேதியியல், எம். எஸ். (மருந்தகம்)
* மருந்தியல் மற்றும் நச்சுயியல், எம். எஸ். (மருந்தகம்)
* மருந்தியல் பகுப்பாய்வு, எம். எஸ். (மருந்தகம்)
* மருந்தியல், எம். எஸ். (மருந்தகம்)
* ஒழுங்குமுறை நச்சுயியல், எம்.எஸ்
* செயல்முறை தொழில்நுட்பம் மற்றும் செயல்முறை வேதியியல். எம். டெக்.
* மருத்துவ சாதனங்கள், எம். டெக்

இதுவரை 32 முனைவர் பட்ட மாணவர்கள் ஆராய்ச்சிப் பணிகளை மேற்கொண்டுள்ளனர்.[]

மேற்கோள்கள்
-----------

1. ↑  "Archive News". *The Hindu* (ஆங்கிலம்). 2019-07-04 அன்று பார்க்கப்பட்டது.
2. ↑  "NIPER conducts convocation" (in en-IN). *The Hindu*. 2012-07-16. பன்னாட்டுத் தர தொடர் எண்:0971-751X. .
3. ↑
4. ↑  "NIPERs Guwahati, Hyderabad and S.A.S. Nagar (Mohali) introduce a new M.Tech. programme in Medical Devices with online registration commencing on 22nd October, 2020". *pib.gov.in*. 2021-01-01 அன்று பார்க்கப்பட்டது.

| * பா
* உ
* தொ
தேசிய மருந்தியல் கல்வி மற்றும் ஆராய்ச்சி நிறுவனங்கள் |
| --- |
| 
* அகமதாபாது
* குவகாத்தி
* ஹாஜிப்பூர்
* ஐதராபாத்து
* கொல்கத்தா
* மொகாலி
* ரேபரேலி

 |
**தேசிய மறைகுறியீட்டுத் தகவலியல் ஆராய்ச்சி மற்றும் மேம்பாட்டு நிறுவனம்** (*National Institute of Cryptology Research and Development*) என்பது மறைகுறியீட்டுத் தகவலியல் கல்வி மற்றும் ஆராய்ச்சிக்காக நிறுவப்பட்ட தேசிய அளவிலான ஓர் ஆராய்ச்சி மையமாகும். இந்தியாவின் தெலங்காணா மாநிலத்திலுள்ள ஐதராபாத்து நகரத்தில் இந்நிறுவனம் அமைந்துள்ளது.

வரலாறு
------

இந்த நிறுவனம் ஐதராபாத்து நகரத்தில் 2007 ஆம் ஆண்டு நிறுவப்பட்டது. தேசிய தொழில்நுட்ப ஆராய்ச்சி அமைப்பின் கீழ் செயல்படும் நிறுவனங்களில் இதுவும் ஒன்றாகும். தேசிய முக்கிய தகவல் உள்கட்டமைப்பு பாதுகாப்பு மையமும் தேசிய தொழில்நுட்ப ஆராய்ச்சி அமைப்பின் கீழ் செயல்படுகிறது.

நிதிப் பாதுகாப்பு மற்றும் வடிவமைப்பிற்கான ஒப்புருவாக்க ஆய்வகங்கள், எண்ணிலக்க படையரண் ஆய்வகங்கள் ஆகியவற்றை அமைக்க இந்நிறுவனம் திட்டமிடப்பட்டது. மேலும், தேசிய பாதுகாப்பு தொடர்பான முக்கியமான பயன்பாடுகளுக்கான குறியாக்க தயாரிப்புகளையும் உருவாக்குவதும் இதன் நோக்கமாகும்.

மேற்கோள்கள்
-----------

1. 1 2  "Key security outfit now near Hyderabad". *Hindustan Times* (ஆங்கிலம்). 2007-05-05. 2021-11-05 அன்று பார்க்கப்பட்டது.
2. ↑  Khan, Mr Hamid; Hooda, Ms Yogita (2017-06-15) (in en). *INTERNAL SECURITY*. McGraw-Hill Education. பன்னாட்டுத் தரப்புத்தக எண்:978-93-5260-675-7. .
**2007 சீனாவின் செயற்கைக் கோள் தகர்ப்பு ஏவுகணைச் சோதனை** (2007 Chinese anti-satellite missile test) ஜனவரி மாதம் 11 ஆம் தியதி 2007 ஆம் ஆண்டு சீனாவால் நடத்தப்பட்டது. சீனாவின் காலநிலை அறியும் செயற்கைக்கோளான (Chinese weather satellite) எஃப் ஒய்-1சி (FY-1C) எனும் *பெங்குயின்* (Fengyun) வகைச் செயற்கைக்கோள் சீனாவால் ஏவுகணை மூலம் தகர்க்கப்பட்டது. இச்செயற்கைக் கோளானது பூமியிலிருந்து 537 கிலோமீட்டர்கள் தொலைவில் அமைந்திருந்தது. இதன் எடை 750 கிலோகிராம்கள் ஆகும்.

தகர்ப்பு ஏவுகணை
---------------

செயற்கைக் கோளைத் தகர்த்த ஏவுகணை (kinetic kill vehicle) வினாடிக்கு 8 கிலோமீட்டர்கள் எனும் வேகத்தில் சென்று தாக்கியது.இந்த ஏவுகணை சீனாவின் சிசாய் ஏவுதளத்திலிருந்தோ அல்லது அதற்கு அருகிலிருந்தோ ஏவப்பட்டது. இந்த ஏவுகணை பல்லடுக்கு திட எரிபொருள் ஏவுகணை ஆகும்.

அறிவிப்பு
---------

ஏவியேசன் வீக் & இசுபேச் டெக்னாலசி இதழ் (*Aviation Week & Space Technology magazine*) இச்சோதனையைப் பற்றிய முதல் செய்தியை வெளியிட்டது. பின்னர் சனவரி மாதம் 18 ஆம் தியதி 2007 ஆம் ஆண்டு அமெரிக்கப் பாதுகாப்பு சபை இச்சோதனையை உறுதி செய்தது. முதலில் சீன அரசு இச்சோதனை தொடர்பாக வெளிப்படையாக எதையும் அறிவிக்கவில்லை. பின்னர் சனவரி மாதம் 23 ஆம் தியதி 2007 ஆம் ஆண்டு சீன வெளியுறவுத் துறை அமைச்சு இச்சோதனை நடத்தப்பட்டதை உறுதி செய்தது. மேலும் இச்சோதனையைப் பற்றி சப்பான் மற்றும் பிற நாடுகளுக்கு முன்னரே தகவல் தெரிவித்ததாகவும் அறிவித்தது.

மேற்கோள்கள்
-----------

1. ↑  BBC News (2007). Concern over China's missile test. Retrieved சன. 20, 2007. பரணிடப்பட்டது 2011-05-12 at the வந்தவழி இயந்திரம்
2. ↑  "China admits satellite shot down". BBC News. January 23, 2007. Archived from the original on பிப்ரவரி 22, 2011.. பார்த்த நாள்: சன. 23, 2007.
3. ↑  "China confirms anti-satellite missile test". *The Guardian* (London). January 23, 2007. Archived from the original on பிப்ரவரி 22, 2011.. பார்த்த நாள்: சன. 23, 2007.
இந்திய மருத்துவர் ஒருவர் குழந்தையை பரிசோதிக்கிறார்
சமூகம் மற்றும் தனிமனிதருக்கு மருத்துவர்கள் செய்யும் சேவையை அங்கீரிக்க உருவாக்கப்பட்டதே **தேசிய மருத்துவர்கள் நாள்** (*National Doctors' Day*) ஆகும். இந்த நினைவு நாள் கொண்டாடப்படும் தேதி காரணங்களைப் பொறுத்து நாட்டுக்கு நாடு மாறுபடுகிறது. சில நாடுகள் இதை விடுமுறை நாளாகவும் அறிவிக்கிறது. பெரும்பாலும் மருத்துவ நிறுவனங்களே இந்நாளைக் கொண்டாடுகின்றன.

மருத்துவர்கள் நாள் கொண்டாடப்படும் வரலாறு
----------------------------------------

### இந்தியா

இந்தியாவில் ஒவ்வொரு ஆண்டும் சூலை திங்கள் முதல் தேதியை **தேசிய மருத்துவர்கள் நாளாகக்** கொண்டாடகின்றனர். 1991 ஆம் ஆண்டு முதல் கொண்டாடப்பட்டு வருகிறது.

வரலாற்று புகழ்மிக்க மருத்துவரும் மேற்கு வங்காளத்தின் இரண்டாவது முதலமைச்சருமான மருத்துவர் பிதான் சந்திர ராய் நினைவாக **தேசிய மருத்துவர்கள் நாள்** கொண்டாடப்படுகிறது. 1882 சூலை திங்கள் முதல் தேதி பிறந்த அவர், சரியாக 80 ஆண்டுகள் கழித்து அதே தேதியில் மறைந்தார். இந்தியாவின் மிக உயரிய விருதான பாரத ரத்னா விருதை 4, பிப்ரவரி 1961 ஆம் ஆண்டு பெற்றார். இவரின் நினைவாகவும், மருத்துவர்களின் சேவையை பாராட்டவும் இந்நாளானது இந்தியாவில் கொண்டாடப்படுகிறது.

மேற்கோள்கள்
-----------

1. ↑  "National Doctors' Day: Here's what you should know about Dr BC Roy". *Firstpost*. 1 July 2016.. பார்த்த நாள்: 1 July 2017.
2. ↑  Kalra, Dr. R. N. (3 July 2011). "A doctor par excellence" (in en). *The Hindu*. .
3. ↑  "Doctors' Day: What is it? Here's why IMA's advisory to its members for healthy living makes sense" (in en). *Zee News*. 30 June 2017.. பார்த்த நாள்: 1 July 2017.

வெளி இணைப்புகள்
---------------

* History of National Doctors' Day in the United States 2017
* Doctors Day in India 2014 பரணிடப்பட்டது 2017-06-19 at the வந்தவழி இயந்திரம்
* National Doctors' Day in United States 2017
* 
* 
* 
* பரணிடப்பட்டது 2013-09-06 at the வந்தவழி இயந்திரம்
* பரணிடப்பட்டது 2010-04-13 at the வந்தவழி இயந்திரம்
* tr:Tıp Bayramı
* பரணிடப்பட்டது 2011-04-12 at the வந்தவழி இயந்திரம்
* 
* Contributors of Persian Wikipedia,روز پزشک -Visited On August 19, 2011
**தேசிய யுனானி மருத்துவ நிறுவனம்** (*National Institute of Unani Medicine*) என்பது இந்தியாவில் யுனானி மருத்துவத்தில் ஆராய்ச்சி மற்றும் பயிற்சிக்கான தன்னாட்சி அமைப்பு ஆகும். இது 1984ஆம் ஆண்டு பெங்களூரில் ஆயுர்வேதம், யோகா மற்றும் இயற்கை மருத்துவம், யுனானி, சித்தா மற்றும் ஓமியோபதி (ஆயுஷ்) பிரிவுகளை உள்ளடக்கி சுகாதாரம் மற்றும் குடும்ப நல அமைச்சகம், இந்திய அரசின் கீழ் நிறுவப்பட்டது. இது இந்திய அரசு மற்றும் கர்நாடக அரசின் கூட்டு முயற்சியில் உருவாக்கப்பட்டது.

இந்நிறுவனத்தில் 2004ஆம் ஆண்டு கல்வி நடவடிக்கைகள் ஆரம்பிக்கப்பட்டன.

இந்நிறுவனம் ராஜீவ்காந்தி சுகாதார அறிவியல் பல்கலைக்கழகம், பெங்களூர், அங்கீகாரத்துடன் இணைவு பெற்ற கல்வி நிறுவனமாகச் செயல்படுகிறது. முதுநிலை மருத்துவப் படிப்பினை பத்து வெவ்வேறு பாடங்களில், பொது மருத்துவம் (*மூலஜாட்*), மருந்தியல் (இளமுல் அட்விதா), தடுப்பு மற்றும் சமூக மருத்துவம் (தகாப்சூய் வா சமாஜ் திப்), மகப்பேறு மற்றும் மகளிர் மருத்துவம் (இல்முல் கபாலத் வா அம்ராஸ் நிஸ்வான்), மருந்தகம் (இல்முல் சைட்லா), அறுவை சிகிச்சை (இல்முல் ஜ்ரஹாத்), புத்துணர்வு சிகிச்சை (இலாஜ் பிட் தத்பீரீர்), அடிப்படை கோட்பாடுகள் (குல்லியாத்), நோயியல் (மஹியத்துல் அம்ராஸ்) மற்றும் தோல் மற்றும் வாத நோய் (அம்ராசி ஜில்ட் வா மாபாசில்) முதலியன.

*

மேற்கோள்கள்
-----------

1. ↑  "National Institutes". AYUSH, Government of India. 2013-11-25 அன்று மூலம் பரணிடப்பட்டது.
2. ↑  "National Institute of Unani Medicine, Bangalore". AYUSH. 2013-12-20 அன்று மூலம் பரணிடப்பட்டது. 2013-12-20 அன்று பார்க்கப்பட்டது.
3. ↑  "Courses". National Institute of Unani Medicine. 2013-11-27 அன்று மூலம் பரணிடப்பட்டது. 2013-12-20 அன்று பார்க்கப்பட்டது.

வெளி இணைப்புகள்
---------------

* தேசிய யுனானி மருத்துவ நிறுவனம், அதிகாரப்பூர்வ இணையதளம்
**வங்கல் கிருஷ்ணமாச்சாரி திருவெங்கடாச்சாரி** (Vangal Krishnamachari Thiruvenkatachari ) (30 சனவரி 1904 - 23 சனவரி 1984) என்பவர் இந்திய வழ்கறிஞராவார். இவர் 1951 முதல் 1964 வரை சென்னை மாநிலத்தின் அரசு தலைமை வழக்கறிஞராக பணியாற்றினார். இவர் ஐ.சி.எஸ் அதிகாரியான சர் வி. டி. கிருஷ்ணமாச்சாரியின் மூத்த மகனாவார்.

ஆரம்பகால வாழ்க்கை
-----------------

இவர் திருவரங்கத்தில் வி. டி. கிருஷ்ணமாச்சாரி மற்றும் ரங்கம்மல் இணையருக்கு மகனாக 1904 சனவரி 30 அன்று பிறந்தார். இவர் சென்னை மாநிலக் கல்லூரியில் கல்வி பயின்றார். பின்னர் சென்னை சட்டக் கல்லூரியில் சட்டம் பயின்றார். கல்வியை முடித்ததும் எஸ். ஸ்ரீனிவாச ஐயங்கார் மற்றும் சர் அல்லாடி கிருஷ்ணசாமி அய்யர் ஆகியோரிடம் பயிற்சி வழக்கறிஞராக இருந்தார். 1950 ஆம் ஆண்டில், புதிதாக அமைக்கப்பட்ட இந்திய குடியரசில் நிறுவனங்கள் சட்டம் குறித்து இவரிடம் ஆலோசனை நடத்தப்பட்டது.

பிற செயல்பாடுகள்
----------------

வழக்கறிஞர் பணிகளைத் தவிர, விவேகானந்தா கல்லூரி, வித்யா மந்திர், மற்றும் தன்னார்வ சுகாதார சேவை ஆகியவற்றை நிறுவுவதில் திருவென்கட்டாச்சாரி முக்கிய பங்கு வகித்தார்.

குடும்பம்
---------

திருவெங்கடாச்சாரி பத்மினி என்பவரை மணந்தார் (1910-1995). இந்த இணையருக்கு இரண்டு குழந்தைகள் இருந்தன: 

* சீதா நரசிம்மன்
* டி. கிருஷ்ணன்

குறிப்புகள்
-----------

* "Descendants of Satagopa Iyengar". V. L. Vijayaraghavan.
**இராஜ்யசிறீ குமாரி** (*Rajyashree Kumari*) (பிறப்பு: ஜூன் 4, 1953) இந்தியாவைச் சேர்ந்த முன்னாள் துப்பாக்கி சுடும் வீரர் ஆவார். இவரது 16 வயதில் துப்பாக்கி சுடுதலுக்காக 1968-இல் இவருக்கு அருச்சுனா விருது வழங்கப்பட்டது,  இவர் பிகானேர் இராச்சியத்தின் மகாராஜா டாக்டர் கர்னி சிங் என்பவருக்கும் அவரது மனைவி மகாராணி சுசீலா என்பருக்கும் மகளாவார். 

இவர் தற்போது  மகாராஜா கங்கா சிங் அறக்கட்டளையின் தலைவரும் இலால்கர் அரண்மனையின் உரிமையாளரும் ஆவார். இராஜ்யசிறீ பிகானேரில் பல தொண்டு அறக்கட்டளைகளை நடத்தி வருகிறார். சிறு வயதிலேயே திருமணம் செய்து கொண்ட இவர், கருத்து வேறுபாடு காரணமாக விவாகரத்து பெற்றார். இவருக்கு அனுபமா குமாரி என்ற ஒரு மகளும், சஜ்ஜன் சின் என்ற மகனும் உள்ளனர்.

சான்றுகள்
---------

1. ↑  "LIST OF ARJUNA AWARD WINNERS". 25 December 2007 அன்று மூலம் பரணிடப்பட்டது. 2009-09-05 அன்று பார்க்கப்பட்டது.
2. ↑  Rathore, Abhinay. "Bikaner (Princely State)". *Rajput Provinces of India* (ஆங்கிலம்). 2022-03-20 அன்று பார்க்கப்பட்டது.
3. ↑  "GENEALOGICAL TREE OF THE HOUSE OF BIKANER". *rajyashreebikaner.com*. 2022-03-20 அன்று பார்க்கப்பட்டது.

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* ஜெர்மனி
* United States

 |
**கரார்** (*Kharar*) பஞ்சாப் மாநிலத்தில் அஜித்சிங் நகர் மாவட்டத்தில் உள்ள நகராட்சி ஆகும். 30°44′N 76°39′E﻿ / ﻿30.74°N 76.65°E﻿ / 30.74; 76.65 அமைந்துள்ள இந்த நகரம் சராசரியாக 297 மீட்டர்கள் (974 அடி) உயரத்தில் உள்ளது.

மக்கள்தொகையியல்
---------------

2001ஆம் ஆண்டு இந்திய கணக்கெடுப்பின்படி கராரின் மக்கள்தொகை 39,410 ஆகும். இவர்களில் ஆண்கள் 54% ஆகவும் பெண்கள் 46% ஆகவும் உள்ளனர். கராரின் படிப்பறிவு வீதம் 75% ஆகும்; இது தேசிய சராசரியான 59.5%ஐ விடக் கூடுதலாகும். ஆண்கள் கல்வியறிவு 79% ஆகவும் பெண்கள் கல்வியறிவு 72% ஆகவும் உள்ளது. கராரின் மக்கள்தொகையில் 6 அகவைக்கு குறைவானவரின் விழுக்காடு 11% ஆக உள்ளது. இங்கு பல பொறியியல் கல்லூரிகளும் மருத்துவக் கல்லூரியும் உள்ளதால் கரார் *பஞ்சாபின் கல்வி மையம்* என அறியப்படுகின்றது.

மேற்சான்றுகள்
-------------

1. ↑  Falling Rain Genomics, Inc - Kharar
2. ↑  "Census of India 2001: Data from the 2001 Census, including cities, villages and towns (Provisional)". Census Commission of India. 2004-06-16 அன்று மூலதளத்திலிருந்து பரணிடப்பட்டது எடுக்கப்பட்டது. 2008-11-01 அன்று பார்க்கப்பட்டது.
யுஎஸ்எஸ் *கான்ஸ்டிடியூசன்*
பிராங்க் லாய்டு ரைட்டின் டாலியெசின் ஓர் தேசிய வரலாற்று அடையாளமாகும்.
மொரோக்கோவின் டான்ஜியர்சில் உள்ள அமெரிக்கத் தூதரகக் கட்டிடம், வெளிநாடொன்றில் உள்ள தேசிய வரலாற்று அடையாளமாகும்.
அரிசோனாவின் விண்டோ ராக்கில் உள்ள நவகோ நாட்டின் மன்றக் கட்டிடம்.
மொகோங்க் மலை மாளிகை, சவாங்குங்க் முகட்டிலுள்ள பொழுதுபோக்கிட தங்குவிடுதி; டென் ஹாக்கில் நிரந்தர நடுவர் நீதிமன்றம் அமையக் காரணமாகவிருந்த 1895-1916 மாநாடு இங்குதான் நடைபெற்றது.
டீலே பிளாசா, டாலஸ் டெக்சஸ் உள்ள அடிக்கல் தேசிய வரலாற்று அடையாளங்களில் ஒன்றாகும்.
**தேசிய வரலாற்று அடையாளம்** (*National Historic Landmark*, **NHL**) தேசிய முக்கியத்துவம் வாய்ந்த கட்டிடம், களம், கட்டமைப்பு, பொருள் அல்லது மாவட்டம் ஆகும். இவற்றை ஐக்கிய அமெரிக்காவின் கூட்டரசு அடையாளப்படுத்துகின்றது. மிகவும் வரலாற்றுச் சிறப்பு மிக்க இடங்களையே தேசிய வரலாற்று அடையாளமாக ஏற்கின்றது. தேசிய வரலாற்று இடங்கள் பதிகையில் இடம்பெற்றுள்ள 80,000க்கும் கூடுதலான இடங்களில் 2,430 மட்டுமே தேசிய வரலாற்று அடையாளமாக ஏற்கப்பட்டுள்ளன.

**தேசிய வரலாற்று அடையாள மாவட்டம்** (*National Historic Landmark District*, **NHLD**) தேசிய வரலாற்று அடையாளமாக ஏற்கப்பட்டுள்ள ஒர் வரலாற்று மாவட்டமாகும். இதில் கட்டிடங்கள், கட்டமைப்புக்கள், களங்கள், பொருட்கள் போன்ற பங்களிக்கும் சொத்துக்களைத் தவிர பங்களிக்காத சொத்துக்களும் இருக்கலாம்.

வரலாறு
------

அக்டோபர் 9, 1960இல் உள்துறை அமைச்சர் பிரெட் ஆண்ட்ரூ சீட்டன் 92 சொத்துக்களை தேசிய வரலாற்று அடையாளங்களாக அறிவித்தார். இவற்றில் முதலாவதாக அயோவாவின் சியோக்சு நகரத்திலுள்ள செர்ஜண்ட் பிளாய்டு கல்லறையும் நினைவகமும் அந்தாண்டு 30, சூனில் நியமிக்கப்பட்டது; ஆனால் பல காரணங்களுக்காக அலுவல்முறையான அறிவிப்பு தள்ளிப்போயிற்று. 

ஐக்கிய அமெரிக்கக் கூட்டரசின் உள்துறை தேசிய வரலாற்று அடையாளமாக அறிவிப்பதற்கான அடிப்படைகளாக இவற்றை பட்டியலிட்டுள்ளது:

* வரலாற்று சிறப்புமிக்க நிகழ்வுகள் நடந்தக் களங்கள்;
* சீர்மிகு நபர்கள் வாழ்ந்த அல்லது பணியாற்றிய இடங்கள்;
* நாட்டை முன்னடத்திய கொள்கைகளை குறிக்கும் திருவோவியங்கள் (சின்னங்கள்);
* வடிவமைப்பு அல்லது கட்டுமானத்திற்கான மிகச்சிறந்த காட்டுகள்;
* வாழும் முறையொன்றை குறிக்கும் இடங்கள்;
* தகவல் வெளியிடும் தொல்பொருளியல் களங்கள்.

மேற்சான்றுகள்
-------------

வெளி இணைப்புகள்
---------------

* National Historic Landmarks Program Official website
	+ A History of the NHL Program
	+ List of NHLs
* National Historic Landmarks: Archaeological Properties
**இராணி சேதுபதி மங்கலேஸ்வரிநாச்சியார்**  (1803 -1812) என்பவர் இராமநாதபுரம் ஜமீனின் ஜமீந்தாரினி ஆவார். இவர் இராமநாதபுரம் மன்னரான முத்துஇராமலிங்க விஜய ரகுநாத சேதுபதியின் தமக்கை ஆவார். முத்துஇராமலிங்க விஜய ரகுநாத சேதுபதி ஆஙோகிலேயருடன் முரண்பட்டு அவர்களால் 1795இல் கைது செய்யப்பட்டு சிறைவைக்கப்பட்ட நிலையில். கும்பெனியார் அவரது தமக்கையார் இராணி மங்களேஸ்வரி நாச்சியாரது உரிமையினை ஏற்றுக்கொண்டனரே ஒழிய அவருக்கு இராமநாதபுரம் சீமையை ஆளும் உரிமையை வழங்கவில்லை.

கும்பெனியாரின் ஆட்சி
--------------------

முத்துஇராமலிங்க விஜய ரகுநாத சேதுபதியை கைது செய்த கும்பெனியார் இராமநாதபுரம் சீமை நிர்வாகத்தைத் தமது கலெக்டர்கள் லாண்டன், பவுனி, ஜாக்சன், லூசிங்டன் ஆகியோர் மூலமாக நடத்தி வந்தனர். ஆனால் மன்னரது இராஜ விசுவாசியான சித்திரங்குடி மயிலப்பன் சேர்வைக்காரரது கிளர்ச்சிகளின் காரணமாக கும்பெனியாருக்கு மிகுந்த இடையூறுகளும், இழப்புகளும் கி.பி. 1802 வரை ஏற்பட்டு வந்தன. மேலும் மேலும் அத்தகைய இழப்புகள் தொடர்வதைத் தவிர்க்க இராமநாதபுரம் சீமையில் ஒரு பாரம்பரிய ஆட்சிமுறையை அமுல் நடத்த வேண்டுமென அப்பொழுதைய கலெக்டர் லூசிங்டன் கும்பெனித் தலைமையை வற்புறுத்தி வந்தார்.
இந்தப் பரிந்துரையை ஏற்றுக்கொண்டு அன்றைய கும்பெனியாரது நடைமுறைகளின்படி இராமநாதபுரம் சீமையை ஜமீன்தாரியாக மாற்றி உத்திரவிட்ட முதல் ஜமீன்தாரினியாக மங்களேஸ்வரி நாச்சியாரை நியமனம் செய்தது.

ஜமீன்தாரினியாக
--------------

கும்பெனியாருக்கு ஆண்டுதோறும் 3,20,000 ரூபாய் பேஷ்குஷ் (கப்பம்) தொகை செலுத்துவதாக ஒப்புக்கொண்டு 21. பெப்ரவரி 1803இல் இராமநாதபுரம் ஜமீன்தாரினியாகப் பொறுப்பேற்றார் இராணி மங்களேஸ்வரி நாச்சியார். இவர் தமது முன்னோர்களைப்போல ஆன்மீகப் பணிகளில் மிகவும் அக்கறை கொண்டவராக இருந்தார். மதுரையில் உள்ள மதுரை ஆதீனத்தின் திருஞானசம்பந்த மடத்தின் சீரமைப்பிற்கு மிகவும் உதவினார். தனது வளர்ப்பு மகள் சேசம்மாளின் பெயரில் திருப்புல்லாணியை அடுத்துள்ள அகத்தியர் குட்டத்தில் சீனிவாசப் பெருமாளுக்குச் சிறிய திருக்கோயில் ஒன்றை எடுத்துத் திருப்பணி செய்தார். மதுரை வழியிலுள்ள போகலூரை அடுத்து பயணிகளுக்காக அன்னசத்திரம் ஒன்றையும் அமைத்தார். (சத்திரக்குடி எனத் தற்போது இந்த ஊர் வழங்கப்படுகிறது.)

மறைவு
-----

இவருக்கு ஆண் வாரிசு இல்லாத காரணத்தினால், தன் கணவரான இராமசாமித் தேவரின் மருமகனான அண்ணாசாமி என்பவரை கி.பி. 1807-இல் சுவீகாரப் புத்திரனாக ஏற்றுக் கொண்டார். அண்ணாசாமி சிறுவனாக இருக்கும்போது இராணி மங்களேஸ்வரி நாச்சியார் கி.பி. 1812-இல் காலமானார்.

மேற்கோள்கள்
-----------

1. ↑  ராணி மங்களேஸ்வரி நாச்சியார் கி.பி.(1803-1812) (2003). *சேதுபதி மன்னர் வரலாறு*. இராமநாதபுரம்: சர்மிளா பதிப்பகம். பக். 95 - 96. .
**ஆ. கோ. பத்மாவதி** (*A. G. Padmavathi*) என்பவர் இந்திய அரசியல்வாதியும் தமிழ்நாடு மேனாள் சட்டமன்ற உறுப்பினரும் ஆவார். சென்னையில் பிறந்த பத்மாவதி, நுங்கம்பாக்கம் கிறித்துவப் பள்ளியிலும், திண்டிவனம் உயர்நிலைப் பள்ளியிலும் பள்ளிக் கல்வியினை முடித்துள்ளார். பத்மாவதி திராவிட முன்னேற்றக் கழக உறுப்பினர் ஆவார். இவர் 1971ஆம் ஆண்டு நடைபெற்ற தமிழ்நாடு சட்டப் பேரவைத் தேர்தலில் திமுக வேட்பாளராக முகையூர் சட்டமன்றத் தொகுதியில் போட்டியிட்டு தமிழ்நாடு சட்டப் பேரவை உறுப்பினர் ஆனார். இவர் மறைந்த தமிழ்நாடு வேளாண் அமைச்சர் ஆ. கோவிந்தசாமியின் துணைவி ஆவார்.

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |
| --- | --- | --- | --- | --- |
| 1971 | முகையூர் | திமுக | 38744 | 59.98 |

மேற்கோள்கள்
-----------

1. ↑   *தமிழ்நாடு சட்டப் பேரவை "யார் எவர்" [Tamil Nadu Legislative Assembly "Who's Who"]*. 01.01.1972: Tamil Nadu Legislative Assembly Department. 1971. பக். 258.
2. ↑  Election Commission of India. "Statistical Report on General Election 1971" (PDF). 6 Oct 2010 அன்று மூலம் (PDF) பரணிடப்பட்டது. 19 April 2009 அன்று பார்க்கப்பட்டது.
**கராத்** (**Karad**) இந்தியாவின் மகாராட்டிரா மாநிலத்தின் சதாரா மாவட்டத்தில் கிருஷ்ணா ஆறும், கொய்னா ஆறும் கலக்குமிடத்தில் அமைந்த நகராட்சியுடன் கூடிய நகரம் ஆகும். இது மும்பையிலிருந்து 180 கி மீ. மற்றும் புனேவிலிருந்து 159 கி மீ தொலைவில் உள்ளது. மலைவாழிடங்களான மஹாபலீஸ்வர் மற்றும் பஞ்ச்கனி, கராத் நகரத்திலிருந்து 100 கி மீ தொலைவில் உள்ளது. இப்பகுதியில் கரும்பு அதிகம் பயிரிடப்படுகிறது. இந்நகரம் கடல்மட்டத்திலிருந்து 566 மீட்டர் உயரத்தில் உள்ளது.

மக்கள் தொகை பரம்பல்
-------------------

2011 ஆம் ஆண்டு இந்திய மக்கள் தொகை கணக்கெடுப்பின் படி, 11,395 வீடுகள் கொண்ட கராத் நகராட்சியின் மொத்த மக்கள்தொகை 53,879 ஆகும். அதில் ஆண்கள் 27,134 மற்றும் 26,745 பெண்கள் உள்ளனர். பாலின விகிதம் 1000 ஆண்களுக்கு 986 பெண்கள் வீதம் உள்ளனர். 6 வயதிற்குட்பட்ட குழந்தைகள் (10.10%) ஆக உள்ளனர். சராசரி எழுத்தறிவு 89.05% ஆக உள்ளது. மக்கள்தொகையில் இந்துக்கள் 66.72%, இசுலாமியர் 23.00%, பௌத்தர்கள் 5.45% மற்றும் பிறர் 0.26% ஆகவுள்ளனர். இந்நகரத்தில் பெரும்பான்மையோர் மராத்தி மொழி பேசுகின்றனர்.

போக்குவரத்து
------------

### சாலை

சென்னையிலிருந்து மும்பை வழியாக புது தில்லி செல்லும் தேசிய நெடுஞ்சாலை 48 கராத் நகரத்தின் வழியாகச் செல்கிறது. 

### தொடருந்து நிலையம்

கராத் நகரத்திற்கு 4 கி மீ தொலைவில் உள்ள ஒகலேவாடியில் மும்பை, கோலாப்பூர், பெங்களூர் நகரங்களை இணைக்கு தொடருந்து நிலையம் உள்ளது.

பொருளாதாரம்
-----------

கரும்பு வேளாண்மை முக்கியத் தொழில் ஆகும். இங்கு உற்பத்தி செய்யப்பட்டும் கரும்புச் சர்க்கரை புகழ்பெற்றது.

புகழ் பெற்றவர்கள்
-----------------

* ஒய். பி. சவாண்
* காசாபா தாதாசாகேப் சாதவ்
* கோபால் கணேஷ் அகர்க்கர்

மேற்கோள்கள்
-----------

1. ↑  Karad Population Census 2011

வெளி இணைப்புகள்
---------------

விக்கிமீடியா பொதுவகத்தில்,  
 ***கராத்***   
என்பதின் ஊடகங்கள் உள்ளன. 

* Slide Show Video About Karad
* Facebook Page ( ???? ???? )
* Satara Goes Global
* Satara district website
* karaddiary
[*தொடர்பிழந்த இணைப்பு*]
விக்கிப்பீடியாவிலுள்ள ஓர் இணையப் பக்கத்தின் திரைக்காட்சி**இணையப் பக்கம்** அல்லது **வலைப் பக்கம்** எனப்படுவது, இணைய உலாவியொன்றின் மூலமாகக் கணினியொன்றின் திரையிலோ கையடக்கத் தொலைபேசியின் திரையிலோ காட்சிப்படுத்தப்படும் உலகளாவிய வலையில் காணப்படும் கோப்பு அல்லது தகவல் மூலமாகும். இந்தத் தகவல் மூலமானது, அடிப்படையில் மீப்பாடக் குறிமொழி (HTML) அல்லது XHTML வடிவத்தில் உருவாக்கப்பெற்றிருக்கும். இந்தத் தகவல்களைப் பொருத்தமான வகையில் வெளியிடும் பொருட்டு, இப்பக்கங்களிடையே, இணைப்புகள், தொடர்நிலை அமைப்புகள் என்பன பயன்படுத்தப்படும். கூடவே, இணையப்பக்கங்களின் தோற்றத்தை மெருகேற்றும் பொருட்டு, விழுத்தொடர் பாணித் தாள்கள், படிமங்கள் என்பனவும் பயன்படுத்தப்படும்.

இணையப் பக்கங்கள் உள்ளகக் கணிணியொன்றிலிருந்தோ சேவையகக் கணினியொன்றிலிருந்தோ பெற்றுக் கொள்ளப்படலாம். 

இணையப் பக்கமானது கீழ்வருவனவற்றைப் பொதுவாகக் கொண்டிருக்கும்.

* சொற்கள்
* படங்கள் (gif, JPG அல்லது PNG)
* ஒலி (midi, wav)
* வேறு மென்பொருட்கள் (flash, shockwaver)
* ஜாவா அப்லெட்கள்

இணையப் பக்கத்தை மெருகேற்ற உதவுகின்ற நிலைகள்

* ஸ்கிரிப்ட் (பொதுவாக ஜாவாஸ்கிரிப்ட்)
* meta tags
* Cascading Style Sheets (CSS) இணையத் தளமானது எவ்வாறு காட்சியளிக்க வேண்டும் என்பதைத் தீர்மானிக்கும்
* கருத்துகள் (Comments)
**வலையப்பட்டி**: நாமக்கல் மாவட்டம் நாமக்கல் வட்டம், மோகனூர் ஒன்றியத்திற்கு உட்பட்ட சிற்றூர். நாமக்கல்லில் இருந்து திருச்சி செல்லும் சாலையில் பதின்மூன்றாவது கல் தொலைவில் இவ்வூர் உள்ளது. பட்டி என்பது ஊர்ப்பெயர்ப் பொதுக்கூறு ஆகும். வலையர் என்னும் மீனவர் சாதிப் பெயர் சிறப்புக்கூறாக உள்ளது. தற்போது இங்கு வலையர் சாதியினர் வசிக்கவில்லை. எனினும் முன்னர் வசித்திருக்கலாம். சிலர் 'வளையப்பட்டி' என்றும் எழுதுகின்றனர். வளைந்து செல்லும் பாதைகளைக் கொண்டிருந்த காரணத்தால் இப்பெயர் வந்திருக்கலாம் எனவும் வளையல்காரர் என்னும் பிரிவினர் வசித்த காரணத்தால் இப்பெயர் உருவாகி இருக்கலாம் எனவும் பலவிதமான கருத்துக்கள் தெரிவிக்கப்படுகின்றன. 

**முத்துராஜா** , **ரெட்டியார்**, பள்ளர், மாவிலர் ஆகிய சாதியினர் மிகுதியாகவும் **சோழிய வேளாளர்**, கொங்கு வேளாளர், குறும்பக் கவுண்டர், செட்டியார், அய்யர் முதலிய சாதியினர் குறைவான எண்ணிக்கையிலும் இவ்வூரில் வசிக்கின்றனர். 

ஊராட்சி ஒன்றியத் தொடக்கப்பள்ளியும் அரசு மேல்நிலைப்பள்ளியும் இங்கு உள்ளன. கலைமகள் நர்சரிப் பள்ளி என்னும் தனியார் பள்ளி ஒன்றும் செயல்பட்டு வருகிறது. சேலம் மத்தியக் கூட்டுறவு வங்கி, கரூர் வைஸ்யா வங்கி ஆகியவை இயங்குகின்றன. 

கரைபோட்டான் ஆறு என்னும் ஆறு இவ்வூர் வழியாக ஓடுகிறது. தாய்மார் குட்டை என்னும் குட்டை ஒன்றும் உள்ளது. 

ஞாயிற்றுக்கிழமை கூடும் இவ்வூர்ச் சந்தை மிகவும் சிறப்பானது. வெங்காய வணிகம் இச்சந்தையின் விற்பனையில் முக்கிய இடம் பெறுகிறது. வாரந்தோறும் சனிக்கிழமை மூன்று மணி நேரம் நடைபெறும் நாட்டுக்கோழிச் சந்தையும் குறிப்பிடத்தக்கது. 

இப்பகுதியின் முக்கியத் தொழில் உழவு. வெங்காய சாகுபடி மிகுதி. 

இங்குள்ள குன்னிமரக் கருப்பனார் கோயில் மிகவும் புகழ்பெற்றது. இக்கோயிலுக்குக் குதிரை நேர்ந்துவிடல் முக்கியமான வேண்டுதலாகும். அவ்வாறு நேர்ந்துவிட்ட குதிரைகளை ஊருக்குள் பரவலாகக் காணலாம். மாரியம்மன், செல்லாயி, பகவதி அம்மன் ஆகிய பெண் தெய்வக் கோயில்களும் இங்குள்ளன. சற்றே பழமையான பெருமாள் கோயில் ஒன்றும் உள்ளது.

தவில் வாசிப்பில் புகழ்பெற்ற வித்வான் 'வலையப்பட்டி சுப்பிரமணியம்' இவ்வூரைச் சேர்ந்தவர் அல்லர். திருச்சி மாவட்டத்தில் உள்ள வலையப்பட்டியைச் சேர்ந்தவர். வலையப்பட்டி என்னும் பெயரில் தமிழகத்தில் பல ஊர்கள் உள்ளன.
**திபெத்திய மொழி நிறுவனம்** (*Tibetan Language Institute*) ஐக்கிய அமெரிக்க மாநிலங்களில் ஒன்றான மொண்டானாவின் ஆமில்டன் நகரத்தில் அமைந்துள்ள இலாப நோக்கற்ற ஒரு தனியார் கல்வி நிறுவனமாகும். திபெத்திய கலாச்சாரத்தை பாதுகாக்கும் நோக்கத்திற்காக திபெத்திய மொழி, இலக்கியம் மற்றும் தத்துவம் பற்றிய வகுப்புகள், கருத்தரங்குகள், பட்டறைகள், பொது விரிவுரைகள், மற்றும் தர்மத்தைப் பற்றிய ஒருவரின் கல்வியை வளப்படுத்துதல் போன்றவை இந்நிறுவனத்தின் நோக்கங்களாகும். திபெத்திய மொழியில் தொடர்ச்சியான வகுப்புகள் எடுத்தல் (தொலைதூரக் கல்வி மூலம் அல்லது தனிப்பட்ட முறையில் தனிப்பட்ட பயிற்சி மூலம்) இக்கல்வி முறையின் முக்கிய திட்டமாகும்.

மேற்கோள்கள்
-----------

1. ↑  "Tibetan Language Institute | Tibetan Language Institute Hamilton Montana | Non Profit Organization". 2011-07-27 அன்று மூலம் பரணிடப்பட்டது. 2011-01-11 அன்று பார்க்கப்பட்டது.
2. ↑  Tibetan alphabet, pronunciation and language
3. ↑  Organization: Tibetan Language Institute
4. ↑  Tibetan Language Institutes

புற இணைப்புகள்
--------------

* Tibetan Language Institute
**புஷ்பா தேவி சிங்** (*Pushpa Devi Singh*) (பிறப்பு 18 மே 1948) ஓர் இந்திய அரசியல்வாதி ஆவாா். இவா் ஏழாவது மக்களவையில் இந்திய தேசிய காங்கிரஸ் கட்சிக்காக பணியாற்றினார்.

சுயசரிதை
--------

புஷ்பா தேவி சிங் சத்தீஸ்கர் மாநிலத்தின் ராய்ப்பூரில் ஒரு பழங்குடி குடும்பத்தில் பிறந்தார். 
மத்திய பிரதேச முதல்வராக இருந்த சாரன்கர் இராச்சியத்தைச் சேர்ந்த இராஜா நரேஷ் சந்திர சிங்கின் மகளாவார். சாகர் புனித ஜோசப் கான்வென்ட் பள்ளியிலும், போபாலின் மகாராணி இலட்சுமிபாய் கல்லூரியிலும், உஜ்ஜைனியின் விக்ரம் பல்கலைக்கழகத்திலும் கல்வி பயின்றார்.

இளைய மக்களவை உறுப்பினர்
-----------------------

1980ஆம் ஆண்டில், இவர் தனது 31 வயதில் மக்களவை தேர்தலில் போட்டியிட்டு 53.76 சதவீத வாக்குகளைப் பெற்று, நாடாளுமன்றத்தின் இளைய உறுப்பினர்களில் ஒருவரானார். இவரை எதிர்த்து போட்டியிட்ட மொரார்ஜி தேசாய் அமைச்சரவையில் அமைச்சராக இருந்த ஜனதா கட்சியின் நர்ஹரி பிரசாத் சாய் 21.97 சதவீத வாக்குகளைப் பெற்றார்.

எட்டாவது மக்களவை
----------------

1984ஆம் ஆண்டில் இவர் மீண்டும் இந்திய தேசிய காங்கிரஸ் கட்சி சார்பில் போட்டியிட்டு எட்டாவது மக்களவைக்குத் தேர்ந்தெடுக்கப்பட்டார். இந்த தேர்தலில் 62.51 சதவீத வாக்குகளைப் பெற்றாா். இவர இஎதிர்த்து போட்டியிட்ட பாரதிய ஜனதா கட்சி வேட்பாளரான நந்தகுமார் சாய் என்பவர் 29.98 சதவீத வாக்குகளைப் பெற்றார். இது 2004 வரை இவரது தொகுதியில் ஒரு உடைக்கப்படாத சாதனையாகும்.

1989 பொதுத் தேர்தலில் ராஜீவ் காந்தியின் காங்கிரசுக்கு எதிராக அலை ஏற்பட்டபோது, நந்த்குமார் சாயால் இவர் தோற்கடிக்கப்பட்டார்.  
 1991இல் பத்தாவது மக்களவை தேர்தலில் இவர் 53.13 சதவீத வாக்குகளைப் பெற்று மீண்டும் வெற்றி பெற்று மீண்டும் அபோது பாரதிய ஜனதா கட்சியின் மாநிலத் தலைவராக இருந்த நந்த்குமார் சாயை தோற்கடித்தார். இந்த மூன்று தேர்தல்களிலும் அவர் பெற்ற வெற்றிகள்தான் காங்கிரஸ் கட்சி தொகுதியில் 50% க்கும் அதிகமான வாக்குகளைப் பெற்றது.

1996 மக்களவைத் தேர்தலில் நந்த்குமார் சாய் புஷ்பா சிங்கை தோற்கடித்தார். இருவருக்கும் இடையிலான நான்கு போட்டிகளில், புஷ்பா சிங் இரண்டு முறையும் (1984, 1991), நந்த்குமார் சாய் இரண்டு முறையும் (1989, 1996) வென்றனர்.

தற்போது
-------

இவர், தற்போது இந்திய தேசியவாத காங்கிரஸ் கட்சியின் தீவிர உறுப்பினராக உள்ளார். சத்தீஸ்கரின் சார்ன்கரிலுள்ள கிரிவிலாஸ் அரண்மனையில் வசிக்கிறார்.

மேற்கோள்கள்
-----------

1. ↑  "Archived copy". 2 செப்டெம்பர் 2005 அன்று மூலம் பரணிடப்பட்டது. 15 ஆகத்து 2008 அன்று பார்க்கப்பட்டது.CS1 maint: archived copy as title (link)
2. ↑  "Archived copy". 2 செப்டெம்பர் 2005 அன்று மூலம் பரணிடப்பட்டது. 15 ஆகத்து 2008 அன்று பார்க்கப்பட்டது.CS1 maint: archived copy as title (link)
3. ↑  .
**பேர்பெரியான்குப்பம் அனந்தீஸ்வரர் கோயில்** தமிழ்நாட்டில் கடலூர் மாவட்டம், பேர்பெரியான்குப்பம் என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[] இக்கோயிலுக்குத் தலவரலாறு உண்டு.

கோயில் அமைப்பு
--------------

இக்கோயிலில் அனந்தீஸ்வரர் சுவாமி, அபிதா குசலாம்பாள் சன்னதிகளும், விநாயகர், முருகன், தஷ்ணாமூர்த்தி. உபசன்னதிகளும் உள்ளன. இங்குக் கோயில் குளம், கோயில் தேர் போன்றவை உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் காமிகாகம முறைப்படி இரண்டு காலப் பூசைகள் நடக்கின்றன. சித்திரை மாதம் பிரம்மோற்சவம் முக்கிய திருவிழாவாக நடைபெறுகிறது. மாசி மாதம் மகா சிவராத்திரி திருவிழாவாக நடைபெறுகிறது. சித்திரை மாதம் சுவாதி தேர் தேரோட்டம் நடைபெறுகிறது. சித்திரை மாதம் பிரம்மோற்சவம் 9 ம் நாள் திருவிழாவாக நடைபெறுகிறது. காமிகாகம முறைப்படி

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**புஷ்பா தங்கதுரை** (1931 - நவம்பர் 10, 2013) எனும் புனை பெயர் கொண்ட **ஸ்ரீ வேணுகோபாலன்** தமிழ்நாட்டைச் சேர்ந்த எழுத்தாளர். இவர் சுமார் 2 ஆயிரம் புதினங்களுக்கு மேல் எழுதியுள்ளார். இவரது படைப்புகள் இந்தி உள்ளிட்ட பல மொழிகளில் மொழிபெயர்க்கப்பட்டுள்ளன. இவர் நாடகம், சிறுகதை, நாவல், புதினம், திரைக்கதை, தொலைக்காட்சி தொடர்கள் மற்றும் மத, புனித யாத்திரைக் கட்டுரைகள் எழுதியுள்ளார்.

வாழ்க்கைக் குறிப்பு
-------------------

புஷ்பா தங்கதுரை 1931ஆம் ஆண்டு திருநெல்வேலி மாவட்டத்தில் கீழநத்தம் கிராமத்தில் பிறந்தவர். இவருக்கு ஒரு சகோதரி உண்டு. 1949 இல் இவர் எழுதிய முதல் கதையை தினமணிக்கதிர் நாளிதழ் வெளியிட்டது. இவரிடம் ஆறு லட்சத்திற்கும் மேற்பட்ட புத்தகங்கள் உள்ளன. ‘ரஸவாதி' என்ற பெயரில் எழுதி, வாசகர்களைச் சிலிர்க்கவைத்த ஆர்.சீனிவாசன் என்ற எழுத்தாளருக்கு மாணவப் பருவத்தில் கையெழுத்துப் பத்திரிகைகள் நடத்த துணையாக இருந்திருக்கிறார் ஸ்ரீவேணுகோபாலன்..

விருதுகள்
---------

* "மதுரகவி' நாடகத்துக்காக மத்திய அரசின் கலாசார விருது
* அமுதசுரபி நாவல் பரிசு
* சாவியின் 10-ஆம் ஆண்டு விருது வழங்கும் விழாவில் சிறந்த எழுத்தாளர்களுக்கான விருது

படைப்புகள்
----------

1. என் பெயர் கமலா
2. ஒரு சிவப்பு விளக்கு எரிகிறது
3. ஒரு ஊதாப்பூ கண் சிமிட்டுகிறது (கமல் நடித்த திரைப்படம்)
4. தாய்லாந்து ராமாயணம்
5. திருவரங்கன் உலா
6. தேவை ஒரு பார்வை
7. நந்தா என் நிலா
8. பக்திக் கதைகள்
9. மதுர விஜயம்
10. மோகவல்லி தூது; 1979; அபிராமி பப்ளிகேஷன்ஸ், 307 லிங்கிசெட்டி தெரு, சென்னை-600 001

மற்றவை
------

* ஹிந்து நாளிதழில் அவருடைய படைப்பை குறித்து 2005ல் வந்த மதிப்பிட்டு கட்டுரை.
* ஹிந்து நாளிதழில் சென்னையின் ஞாபகங்கள் குறித்த அவரது 2010ல் வெளிவந்த ஆங்கில கட்டுரை

மறைவு
-----

திருமணம் செய்து கொள்ளாமல் வாழ்ந்து வந்த புஷ்பா தங்கதுரை உடல்நலம் பாதிக்கப்பட்டு சென்னை ராஜீவ் காந்தி அரசு மருத்துவமனையில் அனுமதிக்கப்பட்டிருந்தார். 2 வார காலமாக உயிர் காக்கும் கருவிகளின் உதவியுடன் சுவாசித்து வந்த அவர் நவம்பர் 10ஆம் தேதி 2013ல் சிகிச்சை பலனின்றி உயிரிழந்தார்.

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2013-11-13 அன்று மூலம் பரணிடப்பட்டது. 2013-11-11 அன்று பார்க்கப்பட்டது.
2. ↑
3. ↑  "காப்பகப்படுத்தப்பட்ட நகல்". 2012-11-04 அன்று மூலம் பரணிடப்பட்டது. 2013-11-11 அன்று பார்க்கப்பட்டது.
4. ↑
5. ↑  "காப்பகப்படுத்தப்பட்ட நகல்". 2013-11-11 அன்று மூலம் பரணிடப்பட்டது. 2013-11-11 அன்று பார்க்கப்பட்டது.
6. ↑  எழுத்தாளர் 'புஷ்பா தங்கதுரை' காலமானார்
***ஆயுதம் செய்வோம்*** 2008 ஆம் ஆண்டு சுந்தர் சி, அஞ்சலி, விவேக், மணிவண்ணன், நெப்போலியன் மற்றும் விஜயகுமார் ஆகியோரது நடிப்பில் வெளியான தமிழ்த் திரைப்படம்.

கதைச்சுருக்கம்
--------------

சைதை சத்யாவும் (சுந்தர் சி) காவலரான கந்தசாமியும் (விவேக்) நண்பர்கள். போக்குவரத்துக்கு இடையூறு செய்யும் சைதை சத்யாவையும் அதைக் கண்டிக்காத கந்தசாமியையும் நேர்மையான வழக்கறிஞர் உதயமூர்த்தி (விஜயகுமார்) நீதிமன்றத்தில் நிறுத்துகிறார். அவர்களை நீதிபதி (கு. ஞானசம்பந்தன்) மதுரையிலுள்ள காந்தி அருங்காட்சியகத்திற்கு அனுப்ப உத்தரவிடுகிறார். அங்கு மீனாட்சியைச் (அஞ்சலி) சந்திக்கிறான் சத்யா. இருவரும் காதலிக்கிறார்கள். தண்டனை முடிந்து சென்னை திரும்பும் சத்யாவை, வழக்கறிஞர் உதயமூர்த்தியிடம் இருக்கும் ஆட்சியர் லீலாவதி (சுகன்யா) கொலை தொடர்பான முக்கிய ஆவணங்களை திருடிவரச் சொல்கிறார் முன்னாள் அமைச்சர் வி.பி.ஆர். (மணிவண்ணன்). அதை திருடச்செல்லும் சத்யா எதிர்பாராவிதமாக உதயமூர்த்தியின் மரணத்திற்குக் காரணமாகிறான். இறக்கும் முன் உதயமூர்த்தி "வாழ்க வளமுடன்" என்று சத்யாவை வாழ்த்திவிட்டு இறக்கிறார். அந்த வாழ்த்து சத்யாவைத் தொடர்ந்து தொந்தரவு செய்கிறது. எனவே உதயமூர்த்தியின் மரணத்திற்கு நியாயம் செய்யும்விதமாக வி.பி.ஆர் மீதானக் குற்றத்தை நிரூபிக்க சத்யா சேகரித்த ஆதாரங்களை வி.பி.ஆர். அழித்துவிடுகிறார்.

இதனால் சத்யா மகாத்மா காந்தியின் அகிம்சைவழிப் போராட்டத்தில் ஈடுபட முடிவுசெய்து காந்தி சிலை அருகே அமர்ந்து போராட்டத்தைத் தொடங்குகிறான். உதயமூர்த்தி இறப்பைப் புலனாய்வு செய்யும் உதயமூர்த்தியின் சகோதரனும் காவல்துறை அதிகாரியான ஏழுமலை (நெப்போலியன்) சத்யாவை முதலில் சந்தேகித்தாலும், பிறகு அவன் நிரபராதி என்பதைக் கண்டறிகிறார். தொடர்ந்து வன்முறையின்றி அகிம்சையெனும் ஆயுதத்தின் துணையோடு போராடும் சத்யாவின் போராட்டத்தால் வி.பி.ஆர். தானே குற்றத்தைச் செய்ததாக ஒத்துக்கொண்டு சரணடைகிறார். சத்யா காந்தியின் அகிம்சை வழியைப் பின்பற்றி நீதியை வெல்கிறான்.

நடிகர்கள்
---------

* சுந்தர் சி - சைதை சத்யா
* அஞ்சலி - மீனாட்சி
* விவேக் - கந்தசாமி
* மணிவண்ணன் - வி.பி.ஆர்.
* நெப்போலியன் - ஏழுமலை
* விஜயகுமார் - உதயமூர்த்தி
* சுகன்யா - ஆட்சியர் லீலாவதி
* கு. ஞானசம்பந்தன் - நீதிபதி
* ஜி. எம். குமார் - அண்ணாச்சி
* நாசர் - காந்தியவாதி
* பொன்னம்பலம்
* விச்சு விஸ்வநாத்
* மாளவிகா - நடிகை மாளவிகா (சிறப்புத்தோற்றம்)
* செல் முருகன் - ஆறுமுகம் விகா

இசை
---

படத்தின் இசையமைப்பாளர் ஸ்ரீகாந்த் தேவா. பாடலாசிரியர்கள் பா. விஜய், சினேகன் மற்றும் உதயன்

| வ.எண் | பாடல் | பாடலாசிரியர் | பாடகர்கள் | காலநீளம் |
| --- | --- | --- | --- | --- |
| 1 | கண்டோம் கண்டோம் | சினேகன் | முருகேஷ், செந்தில் தாஸ் | 4:46 |
| 2 | நேனே பேட்டைக்கு | பா. விஜய் | அர்சித் | 4:52 |
| 3 | இன்னும் ஒரு | பா. விஜய் | கிரிஷ், சின்மயி | 4:46 |
| 4 | மூணு காசு | உதயன் | அர்சித் | 4:54 |
| 5 | கொடி பறக்குது | உதயன் | ஸ்ரீராம், வைசாலி | 5:05 |

விமர்சனம்
---------

ஆயுதம் செய்வோம் முதல் மூன்று நாளில் சென்னையில் மட்டும் 9 லட்ச ரூபாய் வசூலித்துள்ளது.

மேற்கோள்கள்
-----------

1. ↑  "2008இல் வெளியான தமிழ்த் திரைப்படங்கள்". .
2. ↑  "ஆயுதம் செய்வோம்".
3. ↑  "காந்தியைப் பற்றிய திரைப்படங்கள்". 2018-11-12 அன்று மூலம் பரணிடப்பட்டது. 2019-02-02 அன்று பார்க்கப்பட்டது.
4. ↑  "பட வசூல்". .
**ஆய்கன் யூலியசு தியோடர் கூல்ட்சு** (*Eugen Julius Theodor Hultzsch*; 29 மார்ச் 1857 – 16 சனவரி 1927) என்பவர் ஒரு செருமானிய இந்தியவியலாளர் ஆவார். 1886 ஆம் ஆண்டில் இந்தியத் தொல்லியல் துறையில் கல்வெட்டியல் பிரிவு உருவாக்கப்பட்டபோது இவர் அங்கே பணியில் அமர்ந்தார். பின்னர், அரச கல்வெட்டியலாளர் ஆன இவர் 1903 ஆம் ஆண்டு வரை அப்பதவியில் இருந்தார். அக்காலத்தில் தென்னிந்தியக் கோயில்களில் இருந்த பெருமளவிலான கல்வெட்டுக்களைப் படியெடுத்ததுடன், அவற்றை தென்னிந்திய கல்வெட்டியல் ஆண்டு அறிக்கையிலும் அவற்றை வெளியிட்டார். தென்னிந்தியக் கல்வெட்டியல் தொகுதியை முதலில் வெளியிட்டவரும் இவரே. "எப்பிகிரபியா இண்டிக்கா" (Epigraphia Indica) என்னும் வெளியீட்டின் மூன்றாம், எட்டாம் தொகுதிகளினதும் ஒன்பதாம் தொகுதியின் ஒரு பகுதியினதுக்கும் தொகுப்பாசிரியராகச் செயல்பட்டார். "கார்ப்பசு இன்சுக்கிரிப்சனம் இண்டிகாரம்" (Corpus Inscriptionum Indicarum) என்னும் தொகுப்பின் முதலாவது தொகுதியைத் திருத்தி வெளியிட்டமை இவரது முக்கியமான பங்களிப்பு எனலாம். இந்தக் "கார்ப்பசு இன்சுக்கிரிப்சனம் இண்டிகாரம்" தொகுதி-1 இல் பேரரசர் அசோகரின் கல்வெட்டுகள் அடங்கி உள்ளன

மேற்கோள்கள்
-----------

* "Prominent Epigraphists of Sanskrit and Dravidian". இந்தியத் தொல்லியல் ஆய்வகம்.
* The Indian Biographical Dictionary *(1915)*
* Hultzsch's 1925 edition of the Inscriptions of Aśoka at archive.org
* Janert, Klaus Ludwig (1974), "Hultzsch, Eugen" in: Neue Deutsche Biographie 10, p. 31 f.

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* ISNI
* VIAF
* WorldCat

 |
| தேசிய | 
* France
* BnF data
* ஜெர்மனி
* Israel
* United States
* செக் குடியரசு
* கிரேக்கம்
* நெதர்லாந்து

 |
| மக்கள் | 
* Deutsche Biographie
* Trove

 |
| மற்றவை | 
* SNAC
* IdRef

 |
**திபெந்திரா வீர விக்ரம் ஷா** (**Dipendra Bir Bikram Shah**) (நேபாளி: दीपेन्द्र वीर विक्रम शाह) (27 சூன் 1971 – 4 சூன் 2001) நேபாளத்தை 1 சூன் 2001 முதல் 4 சூன் 2001 முடிய ஆண்ட மன்னராவர். அரச குடும்ப படுகொலைகளின் போது, இளவரசர் திபெந்திரா தன்னைதானே சுட்டுக் கொண்டு, கோமா நிலையில் மருத்துவமனையில், நேபாள மன்னராக 1 சூன் 2001ல் பதவி சூட்டப்பட்டப்பட்டார். பின்னர் கோமா நிலையிலே 4 சூன் 2001ல் மரணமடைந்தார். இவருக்குப் பின் நேபாள மன்னராக பதவியேற்ற, இவரது சித்தப்பா ஞானேந்திரா, நேபாளத்தில் 2008ல் முடியாட்சி முறை ஒழிக்கப்படும் வரை, நேபாள மன்னராக இருந்தவர்.

கல்வி
-----

மன்னர் திபெந்திரா பள்ளிக் கல்வியை காட்மாண்டுவிலும்; கல்லூரிக் கல்வியை இங்கிலாந்து நாட்டின் ஈடன் கல்லூரியிலும் படித்தவர். பின்னர் நேபாளத்தின் திரிபுவன் பல்கலைக்கழகத்திலும், நேபாள இராணுவப் பயிற்சி கல்லூரியிலும் உயர்நிலைக் கல்வியை முடித்தவர்.

நேபாள அரச குடும்பப் படுகொலைகள், 2001
------------------------------------

முதன்மைக் கட்டுரை: நேபாள அரசுப் படுகொலைகள்
1 சூன் 2001 அன்று காட்மாண்டு நகரத்தில் உள்ள நாராயணன்ஹிட்டி அரண்மனையில் மன்னர் பிரேந்திரா தலைமையில் அரச குடும்ப உறுப்பினர்கள் கலந்து கொண்ட விருந்து நிகழ்ச்சியில், இளவரசர் திபெந்திரா கையில் துப்பாக்கியுடன் தோன்றி, அரண்மனையில் உள்ளவர்களை கண்மூடித்தனமாக சுட்டார். இத்துப்பாக்கிச் சூட்டில் மன்னர் பிரேந்திரா, ராணி ஐஸ்வரியா மற்றும் ஏழு அரச குடும்பத்தினர் கொல்லப்பட்டனர். பின்னர் இளவரசர் திபெந்திரா தன்னைத் தானே தலையில் சுட்டுக் கொண்டு, நான்கு நாட்களுக்குப் பின்னர் இறந்தார்.

இளவரசர் திபெந்திராவின் இப்படுகொலையின் நோக்கம் இதுவரை அறியப்படவில்லை. இளவரசர் திபெந்திராவின் காதலை, மன்னர் ஏற்காததால், வெகுண்ட திபெந்திரா இப்படுகொலை நிகழ்த்தினார் என்ற கருத்தியல் நேபாளத்தில் பேசப்படுகிறது.

இதனையும் காண்க
--------------

* நேபாள மன்னர்கள்
* நேபாள இராச்சியம்
* ஷா வம்சம்
* நேபாளத்தின் வரலாறு

மேற்கோள்கள்
-----------

1. 1 2  Mullins, Lisa (1 Jun 2011). "Why Nepal's Crown Prince Went on a Killing Spree". PRI.. பார்த்த நாள்: 17 October 2017.

வெளி இணைப்புகள்
---------------

* Murder and intrigue in Katmandu (World Tibet News Network)
* Trapped in tradition (Frontline:India's National Magazine)

வார்ப்புரு:S-roy

|  |
| --- |
| திபெந்திரா **ஷா வம்சம்****பிறப்பு:** 27 சூன் 1971  **இறப்பு:** 4 சூன் 2001 |
| ஆட்சியின் போது இருந்த பட்டம் |
| முன்னர்**பிரேந்திரா** | **நேபாள மன்னர்**1– 4 சூன் 2001 | பின்னர்**ஞானேந்திரா** |
|
| முன்னர்**பிரேந்திரா** | **நேபாள இளவரசர்**1971–2001 | பின்னர்**ஞானேந்திரா** |
கன்ஜக்டிவாவினில் ஏற்படும் தொற்றினை கன்ஜக்டிவிடிஸ்(Conjunctivitis)(அ)கண்வலி என்கிறோம். தொற்று ஏற்படுவதினால்,கன்ஜக்டிவாவினில் உள்ள கண்ணுக்கு தெரியாத நுண்ணிய இரத்த நாளங்கள் பருமனாகி விடுகிறது. இப்பாதிப்பினால் கண் சிவப்பாகுதல், கண் அழற்சி, மற்றும் பாதிக்கப்பட்ட கண்ணிலிருந்து பொருள் வெளியேறுதல் ஏற்படுகிறது. பொதுவாக சிறுவர்களுக்கு தொற்று மூலமாகவும் பெரியவர்களுக்கு ஒவ்வாமை மூலமாகவும் கன்ஜக்டிவிடிஸ் ஏற்படுகிறது. இவை இரண்டு வகைப் படும், ஒன்று தொற்று விழி வெண்படல அழற்சி, மற்றொன்று ஒவ்வாமை விழி வெண்படல அழற்சி.

அறிகுறிகள் :
------------

எல்லா வகையான கன்ஜக்டிவிடிஸ்களிலும், கண் சிவப்பாகுதல், எரிச்சல், உறுத்தல், பொருள் வெளியேறுதல் மற்றும் ஒளி
விரும்பாமை (கடணிtணிணீடணிஞடிச்) தொற்று கன்ஜக்டிவிடிஸில் சீழ் வெளித்தள்ளப் படுகிறது. இதனால் காலையில் விழிக்கும் பொழுது கண் இமைகள் ஒன்றொடொன்று ஒட்டிக் கொள்கின்றன. ஒவ்வாமை கன்ஜக்டிவிடிஸில் கண் இமைகள் வீங்கி நிறமற்ற பொருளை வெளித்தள்ளுகின்றன.

சிகிச்சை :
----------

வெதுவெதுப்பான நீர் உபயோகித்து கண் இமைகளுடன் ஒட்டியுள்ள வெளித்தள்ளியுள்ள பொருள்களை நீக்க வேண்டும். நோய் தொற்றுதலைச் சரிசெய்ய கண் சொட்டு மருந்து அல்லது நோய் எதிர்ப்பு மருந்துகள் போன்றவற்றை பயன்படுத்த வேண்டும். ஒவ்வாமை கன்ஜக்டிவிடிஸ் நோயைக் குணப்படுத்த ஆன்டி ஹிஸ்டமைன் கலந்த கண் சொட்டு மருந்தை பயன்படுத்தலாம்.

வெளி இணைப்பு:
-------------